El FC Barcelona i el Guangzhou Evergrande han arribat a un acord per al traspàs del jugador Paulinho Bezerra per 40 milions d’euros. El jugador signarà com a nou jugador blaugrana per a les properes quatre temporades.

La clàusula de rescissió del contracte del jugador s’ha xifrat en 120 milions d’euros.

Paulinho passarà dijous al matí el reconeixement mèdic i la signatura del contracte i la presentació oficial com a nou jugador del FC Barcelona es farà el mateix dijous, amb el programa següent:

A les 12.45 hores, signatura del contracte a la Llotja President Suñol en un acte privat. El Club facilitarà imatges a través del servei FTP OpenDrive i de Barça TV.

A les 13.15 hores, presentació oficial al Gol Sud del Camp Nou. Els mitjans informatius hauran d’acreditar-se i accedir al Camp Nou per la porta 37.

A les 13.45 hores, sessió fotogràfica al terreny de joc del Camp Nou.

A les 14.15 hores, roda de premsa a la sala de premsa Ricard Maxenchs del Camp Nou.

*Els horaris són aproximats i es concretaran el mateix dijous al matí.